Hviezdna brána: Atlantída

Hviezdna brána: Atlantída je americký sci-fi seriál a nasledovník televízneho seriálu Stargate SG-1, ktorý vychádza z amerického filmu Hviezdna brána (1994). Seriál sa od roku 2004 nakrúca vo filmových štúdiach Bridge Studios v kanadskom Vancouveri a v rôznych lokalitách po celej Britskej Kolumbii pre filmové štúdio MGM, ktoré uviedlo premiéru Stargate Atlantis na americkej kábelovej stanici Sci Fi Channel 16. júla 2004. 

Tvorcami seriálu sú dlhoroční producenti Stargate SG-1 Brad Wright a Robert C. Cooper. Seriál zobrazuje dobrodružstvá ľudskej expedície v stratenom meste Atlantis v galaxii Pegasus. Členovia expedície pod velením Dr. Elizabeth Weir nadviažu kontakty s inými kultúrami a civilizáciami v galaxii Pegasus, vrátane nepriateľských Wraithov, Genii a Asuranov, zatiaľ čo sa snažia odhaliť tajomstvá a vedomosti, ktoré tu po sebe zanechali Antikovia, stavitelia mesta a jeho pôvodní obyvatelia.

Seriál má 5 sérií, každá má po 20 epizód. Seriál sa momentálne vysiela v niekoľkých krajinách sveta, pričom v niektorých európskych krajinách, v Kanade, Japonsku a v Austrálii sa vysiela v HDTV kvalite. Štvrtá séria mala svetovú premiéru 28. septembra  2007 v USA. Domovská televízia sa rozhodla ukončiť výrobu seriálu po skončení 5. série, v januári v roku 2009.

 Stále postavy 
 Dr. Elizabeth Weir (Veliteľ expedície od 1. po 3. sériu, v 4. sérií sa objavuje príležitostne ako replikátorka)
 Major (od 2. série podplukovník) John Sheppard
 Teyla Emmagan
 Dr. Rodney McKay
 Poručík Aiden Ford (1. séria, v 2. sa objaví ako odpadlík)
 Dr. Carson Beckett (po koniec 3. série, v 5. a na konci 4. série sa v niektorých dieloch objaví ako klon)
 Ronon Dex
 Plukovník (od 4. série plukovník) Samantha Carter (4. séria, sporadisky sa objavuje aj v iných sériách)
 Richard Woolsey (Veliteľ expedície od 5. série, objavoval sa aj predtým)

 Nestále postavy 
 Dr. Radek Zelenka
 Major Evan Lorn
 Plukovník Steven Caldwell
 Wraith Todd

 Prehľad dejovej línie 

Na rozdiel od Stargate SG-1 sa dej Atlantisu odohráva v inej galaxii potom, čo sa medzinárodná skupina vedcov a vojakov prepraví Hviezdnou bránou do galaxie Pegasus. Po zistení, že sa nemajú ako vrátiť, sa tu stretávajú s novým mocným nepriateľom – Wraithmi, ktorí predstavujú hrozbu nielen pre členov expedície Atlantis, ale aj pre celú galaxiu Pegasus a Zem.

 Prvá séria 
Mesto Atlantis leží na dne oceánu, pričom ho od zaplavenia ochraňuje energetický štít, ktorý sa potom, čo expedícia začne zapínať energeticky náročné systémy mesta vybije. Mesto je našťastie naprogramované tak, aby v prípade vybitia energie a kolapsu štítu samo vystúpalo na povrch. Členovia expedície sa ocitajú v neznámej galaxii, ktorá je ovládaná mimozemským druhom, známym ako Wraithovia. Pod tlakom nového nepriateľa sa pozemská výprava spriatelí s Athosianmi, príslušníkom ktorých je aj Teyla Emmagan, stála členka prvého pozemského tímu v galaxii Pegasus. Ďalšími členmi sú major John Sheppard, Dr. Rodney McKay a poručík Aiden Ford. Hlavné postavy počas svojho skúmania novej galaxie narazia na mnohé civilizácie, ktoré sú utlačované Wraithami. Znepriatelia si militantný národ Genii, ktorý sa v tichosti pripravuje na zničenie Wraithov. Séria končí dvojdielnym finále, v ktorom Wraithovia útočia na samotný Atlantis.

 Druhá séria 
Druhá séria bola prvý raz odvysielaná v USA 15. júla 2005 a začína presne tam, kde prvá séria skončila. Expedícia Atlantis úspešne prekazila plány Wraithom, ktorý chceli obsadiť Atlantis a dostať sa prostredníctvom jeho pokročilej technológie na Zem. Pomocou antickej technológie zamaskovali mesto pred Wraithami, ktorí si mysleli, že pozemšťania mesto radšej zničili výbuchom atómovej bomby zo strachu pred jeho obsadením. Atlantisu sa pomocou ZPM, energetickému zdroju zásobujúcemu celé mesto a pozemskej vesmírnej lode Daedalus podarilo nadviazať  kontakt s veliteľstvom Stargate Command na Zemi. John Sheppard bol povýšený do hodnosti podplukovníka a špecialista Ronon Dex z planéty Sateda nahradil porúčika Forda, ktorý sa stal závislým od enzýmu, ktorý vylučujú Wraithovia a zbehol.

Celá zápletka druhej série sa točí okolo vývoja retrovírusu, ktorý by teoreticky mal premeniť Wraithov späť na ľudí. Zatiaľ čo ešte nedokončená verzia vírusu spôsobí namiesto želaného účinku pravý opak – kompletnú stratu všetkej ľudskej DNA – vylepšená verzia zmení žijúceho Wraitha na človeka. Výsledky sú však rozporuplné, keďže sprievodnými javmi sú nutnosť opakovaných dávok retrovírusu  a amnézia. Séria konči pokusom Wraithov o útok na Zem, ktorej pozíciu sa Wraithovia dozvedeli vďaka nabúraniu sa do databázy Atlantisu.

 Tretia séria 
Tretia séria mala premiéru v USA 14. júla 2006 a nadväzuje na koniec druhej série. Expedícia Atlantis porazila Wraithov pred tým, ako sa dostali na Zem a úspešne vyskúšala retrovírus na materskej lodi. V tretej sérií sa rozvíja príbeh Asuranov, rasy vytvorenej samotnými Antikmi. Druh Asuranov vznikol z nanorobotov, ktorí dokážu napodobniť aj človeka. Tento koncept je prebratý z Stargate SG-1, kde vystupovali Replikátori, ktorí mali podobné vlastnosti ako Asurania. Asurania mali byť zbraň proti Wraithom, ktorá sa však vymkla spod kontroly a začala sa samostatne rozvíjať a množiť. V polovici tretej série sa Antikovia vrátia do mesta Atlantis, no následne ho obsadia Asurania. Po znovuzískaní mesta pokračuje expedícia Atlantis v skúmaní technológií v meste a galaxie Pegasus.

Tretia séria končí preventívnym útokom Zeme na Asuranské vojenské zariadenia na ich planéte útokom z orbitálnej dráhy, vypustením tuctu mimoriadne silných atómových hlavíc. Protiútok Asuranov na seba nenechá dlho čakať, zaútočia na Atlantis svojím satelitom, ktorý vysiela na mesto silný červený lúč, ktorý vyčerpáva mestský energetický štít. Členovia expedície skúsia mesto potopiť na dno oceánu, tak ako to spravili Antikovia pred 10 000 rokmi, no lúč prenikne skrz vodu a naďalej ohrozuje mesto. Ako poslednú nádej na záchranu mesta, sa expedícia pokúsi aktivovať mestské motory a hyperpohon a uniknúť do vesmíru na inú planétu. No ako opúšťajú planétu, lúču sa podarí preniknúť štítom, vážne zraní veliteľku expedície Dr. Elizabeth Weir a zničí časť riadiaceho strediska mesta. Finále končí zlyhaním hyperpohonu, mesto sa ocitá uprostred prázdneho miesta vo vesmíre, medzi hviezdami, s rezervou energie len na 24 hodín a vybitým ZPM.

 Štvrtá séria 
Štvrtá séria mala premiéru v USA 28. septembra 2007. Scenáristi sa vyjadrili, že má seriál zaviesť úplne novým smerom. Budúcnosť sa bude zdať byť bezútešná kvôli zraneniu Dr. Weirovej a ostatných známych členov expedície. Mesto je poničené a s nedostatkom energie letí vesmírom, odrezané od Zeme. Expedícia Atlantis si musí poradiť so svojimi vlastnými zdrojmi, aby sa zachránila pred smrťou a zničením mesta. Bude predstavená aj nová rasa. Plukovník Samantha Carterová sa má pridať k expedícii ako veliteľ a má sa stať stálym členom expedície. Ako sa dostane na Atlantis je zatiaľ neznáme. Scenáristi oznámili, že postava Dr. Becketta sa má v štvrtej sérii vrátiť prinajmenšom na tri epizódy. Mal sa vrátiť aj Acastus Kolya, no jeho postava sa znovu objaví až v 5 sérii.
Štvrtá séria Hviezdna brána: Atlantída pokračuje vo vojne proti Asuranom, ktorí budujú flotilu a plánujú vyhladiť biologický život v galaxii Pegasus. Po vyradení Elizabeth Weir preberá velenie Samantha Carter a Atlantis hľadá spôsob, ako replikátorov zastaviť. Konflikt vyvrcholí veľkou vesmírnou bitkou, v ktorej sa ľudia dočasne spoja s Wraithmi a planéta Asuranov je zničená.

Popritom sa čoraz viac presadzuje Michael, ktorý vytvára hybridnú rasu a unesie Teylu kvôli jej dieťaťu. Dôležitou líniou je aj objavenie klona Dr. Carsona Becketta, ktorého Wraithi využívali pri experimentoch s Hoffanským vírusom; tím ho oslobodí a privedie späť na Atlantis. V epizóde „The Last Man“ Sheppard vidí alternatívnu budúcnosť, kde Michael ovládne galaxiu a Atlantis padne. V sérií síce bolo zničenie Asuranov, no Pegasus ostáva nestabilný a Michael a Wraithi sa stáva hlavnou hrozbou ďalšej série. 

 Piata séria 
Piata séria sa začala nakrúcať vo februári 2008. Piata séria seriálu Hviezdna brána: Atlantída pôsobí ako doznievanie veľkých konfliktov, ktoré sa budovali od tretej série. Už nejde o objavovanie galaxie Pegasus ani o otvorenú vojnu s Wraithmi v plnom rozsahu. Ide o následky – morálne, politické aj osobné.

Po zničení Asuranov sa rovnováha síl mení. Wraith sú síce oslabení, no nie porazení. Galaxia zostáva nestabilná a jednotlivé frakcie sa snažia prežiť v nových podmienkach. Do tejto situácie vstupuje Richard Woolsey, ktorý preberá velenie Atlantídy. Jeho nástup symbolizuje zmenu paradigmy. Z vojenskej základne vedenej silnými osobnosťami sa stáva politicky citlivý projekt pod drobnohľadom Zeme. Woolsey nie je bojovník ako Sheppard ani vizionár ako Weir, ale človek pravidiel. Práve preto je zaujímavé sledovať, ako sa učí rozhodovať v situáciách, kde paragrafy nestačia.

Jednou z nosných línií série je návrat Becketta. Nejde však o jednoduché „vzkriesenie obľúbenej postavy“, ale o komplikovanú otázku identity. Klon vytvorený Wraithmi otvára dilemu, čo vlastne znamená byť človekom. Je pamäť dostatočná? Je vedomie totožné s dušou? Beckettova existencia je zároveň prepojená s experimentmi na Hoffanskom víruse, ktorý mal byť pôvodne zbraňou proti Wraithom, no teraz sa stáva nástrojom ich adaptácie. Konflikt sa tým presúva z bojiska do laboratória.

Najtemnejšou postavou série je Michael. Z bývalého Wraitha, ktorého ľudia násilne premenili, sa stal fanatik presvedčený, že tvorí novú evolučnú vetvu. Jeho hybridy predstavujú hrôzu nie preto, že sú silné, ale preto, že sú výsledkom ľudskej a wraithskej arogancie. Michael nie je len nepriateľ; je dôsledok experimentovania bez plného pochopenia následkov. Jeho finálny pád má osobný rozmer najmä pre Teylu, ktorá sa stáva cieľom jeho posadnutosti.

Záver série, epizóda „Enemy at the Gate“, prináša návrat k veľkoleposti. Superhive loď napájaná ZPM predstavuje hrozbu, akú Pegasus ešte nevidel. Atlantída opúšťa galaxiu a mieri na Zem, kde sa odohrá posledná bitka nad planétou. Je to spektakulárne, ale zároveň náhle. Dej sa uzatvára technicky – hrozba je zničená – no emocionálne ostáva otvorený. Postavy sa nestihnú rozlúčiť ani reflektovať päť rokov svojho života.

Piata séria tak pôsobí ako séria dôsledkov a improvizovaných riešení. Má silné epizódy, no zároveň cítiť, že nebola koncipovaná ako definitívne finále.

 Série a časti 
 Séria Časti Pôvodne vysielané Premiéra série  Finále série  Premiéra série  Finále série  Stanica  Stanica  1 20 16. júl 2004 31. január 2005 10. január 2016 13. marec 2016Sci Fi ChannelPlus 2 20 15. júl 2005 30. január 2006 20. marec 2016 3. júl 2016 3 20 14. júl 2006 5. február 2007––– 4 20 28. september 2007 7. marec 2008––– 5 20 11. júl 2008 9. január 2009–––

 1. séria (2004-2005) 
No.#NázovNázovRéžiaScenárPremiéraPremiéra

 2. séria (2005-2006) 
No.#NázovNázovRéžiaScenárPremiéraPremiéra

 3. séria (2006-2007) 
No.#NázovRéžiaScenárPremiéraPremiéra

 4. séria (2007-2008) 
No.#NázovRéžiaScenárPremiéraPremiéra

 5. séria (2008-2009) 
No.#NázovRéžiaScenárPremiéraPremiéra

 Iné projekty 

 Externé odkazy 
 MGM: Stargate Atlantis  – oficiálna stránka 
 SCI FI: Stargate Atlantis  – oficiálna stránka 
 Gateworld - stránka s najaktuálnejšími informáciami zo sveta Stargate 
 Slovenská stránka o Stargate SG-1 a Atlantis
 Slovenský web z prostredia Stargate 
 Česká fanúšikovská stránka 

Kategória:Hviezdna brána
Kategória:Televízne seriály USA
Kategória:Kanadské televízne seriály
Kategória:Vedecko-fantastické televízne seriály
Kategória:Televízne seriály z roku 2004